Babelscape/SREDFM huggingface dataset:
Στουρμ Γκρατς

Η Στουρμ Γκρατς (γερμανικά: "Sturm Graz") είναι αυστριακή ποδοσφαιρική ομάδα με έδρα την πρωτεύουσα της Στυρίας, την πόλη Γκρατς. Ο σύλλογος ιδρύθηκε το 1909 και τα χρώματα της ομάδας είναι το μαύρο και το λευκό. Αγωνίζεται στο στάδιο UPC-Arena και μετέχει στην αυστριακή Μπουντεσλίγκα. Η ζυθοποιία Puntigamer είναι ο κύριος χορηγός του συλλόγου από το 1996, ενώ περιάμβάνεται και στην ονομασία του συλλόγου (Sportklub Puntigamer Sturm Graz).

Με βάση το καταστατικό της συστάθηκε ως «Γκρατσερ Φούσμπαλκλουμπ Στούρμ» (Grazer Fußballclub «Sturm», που σημαίνει «Θύελλα») στις 31 Μαρτίου του 1912. Στο ξενοδοχείο "Goldene Birn", τα ιδρυτικά μέλη είχαν αποφασίσει να δημιουργήσουν μία ποδοσφαιρική ομάδα, ήδη από τις 1 Μαΐου του 1909. Από το Φεβρουάριο του 1920 εξάλλου, μεταξύ άλλων, δημιουργήθηκε τμήμα στίβου και τμήμα χειροσφαίρισης, ενώ τον Ιανουάριο του ίδιου έτους ο σύλλογος μετονομάστηκε σε «Γκρατσερ Σπόρτκλουμπ Στούρμ» (Grazer Sportklub «Sturm»). Σήμερα υπάρχει μόνο η αρχική ομάδα ποδοσφαίρου συμπεριλαμβανομένων των ερασιτεχνικών ομάδων και των ακαδημιών, η οποία από το 1950 ονομάζεται «Στουρμ Γκρατς» (Sturm Graz) και είναι γνωστή, ως επί το πλείστον, μόνο με αυτό το όνομα.

Μέχρι στιγμής, η Στουρμ Γκρατς έχει κερδίσει το αυστριακό πρωτάθλημα ποδοσφαίρου τρεις φορές (1998, 1999 και 2011). Κέρδισε, επίσης, τη διεθνή αναγνώριση καθώς συμμετείχε αρκετές φορές στο ΟΥΕΦΑ Τσάμπιονς Λιγκ και στο ΟΥΕΦΑ Γιουρόπα Λιγκ, κυρίως με προπονητή τον Ίβιτσα Όσιμ.
Κριστόφ Λεμέτρ

Ο Κριστόφ Λεμέτρ ("Christophe Lemaitre", 11 Ιουνίου 1990) είναι Γάλλος αθλητής του στίβου. Τρέχει στους αγώνες των 100 και των 200 μέτρων και κατέχει (2011) το εθνικό ρεκόρ Γαλλίας στα 100 μέτρα με χρόνο 9.92 δευτερόλεπτα. Είναι ο πρώτος λευκός Ευρωπαίος που έτρεξε τα 100 μέτρα σε χρόνο λιγότερο από 10 δευτερόλεπτα. Επίσης κατάφερε να διακριθεί στο πανευρωπαϊκό πρωτάθλημα του 2010 κατακτώντας χρυσό μετάλλιο στο αγώνισμα των 100 αλλά και των 200 μέτρων. Το 2011 κατά τη διάρκεια του παγκοσμίου πρωταθλήματος ανοικτού στίβου, γκρέμισε και το φράγμα των 20 δευτερολέπτων στα 200 μέτρα με επίδοση 19:80 την δεύτερη καλύτερη επίδοση λευκού αθλητή στο αγώνισμα χαρίζοντας του χάλκινο μετάλλιο.
Γιόχαν Μπλέικ

Ο Γιόχαν Μπλέικ ("Yohan Blake", 26 Δεκεμβρίου 1989) είναι αθλητής του στίβου από τη Τζαμάικα και ο παγκόσμιος πρωταθλητής στα 100 μέτρα το 2011 αφού κέρδισε το χρυσό μετάλλιο στο Παγκόσμιο Πρωτάθλημα Ανοιχτού Στίβου στο Νταεγού της Νοτίου Κορέας. 

Έσπασε το φράγμα τον 10 δευτερολέπτων στα 100 μέτρα σε ηλικία μόλις 19 χρονών. Το ατομικό του ρεκόρ στο συγκεκριμένο αγώνισμα είναι 9.69 δευτερόλεπτα ενώ στα 200 μέτρα έχει την δεύτερη καλύτερη επίδοση όλων των εποχών με 19.26 δευτερόλεπτα
Γιαν Ζελέζνι

Ο Γιαν Ζελέζνι ("Jan Železný", 16 Ιουνίου 1966) είναι Τσέχος ακοντιστής και κάτοχος του παγκόσμιου ρεκόρ με 98μ. και 48 εκ.

Ήταν τρεις φορές χρυσός Ολυμπιονίκης και ισάριθμες φορές παγκόσμιος πρωταθλητής. Σήμερα είναι προπονητής στον ακοντισμό και μεταξύ άλλων προπονεί την κάτοχο του παγκόσμιου ρεκόρ στις γυναίκες, τη συμπατριώτισά του Μπάρμπορα Σποτάκοβα και τον επίσης Τσέχο ακοντιστή Βίτεζλαβ Βέσελι. Θεωρείται ένας από τους σημαντικότερους ακοντιστές όλων των εποχών.
Πέτρος Γεννατάς

Ο Πέτρος Γεννατάς (1808-1878) ήταν στρατιωτικός και υπουργός Στρατιωτικών στην πρώτη Κυβέρνηση Τρικούπη το 1875.

Γεννήθηκε το 1808 στην Κέρκυρα. Προέρχεται από την οικογένεια Γεννατά της Κέρκυρας, η οποία φέρει την καταγωγή της από τον οίκο Γεννατά της Κεφαλλονιάς. Ο Ηλίας Τσιτσελής γράφει στα Κεφαλληνιακά Σύμμικτα :" "... Η οικογένεια Γεννατά εις πολλούς κλάδους σήμερον χωριζομένη και εξ ης έλκει την καταγωγή του και ο εν Κερκύρα οίκος, μετηνάστευσεν εν Κεφαλλονία μετά την άλωσιν Μοθώνης και Κορώνης το 1498 ..."." Ο κερκυραϊκός κλάδος Γεννατά έχει αναδείξει σημαντικές προσωπικότητες, όπως ήταν ο υπουργός επί του Δικαίου Ιωάννης Γεννατάς (1829-1831), η μουσικοσυνθέτρια Αμαλία Γεννατά-Ασπιώτη (19ος αιώνας), κ.ά. 

Υπήρξε αξιωματικός του Ελληνικού Στρατού. Το 1839 προάγεται από Λοχαγός Β΄ Τάξεως σε Λοχαγό Α΄ Τάξεως και μετατίθεται από τη Σχολή Ευελπίδων στο Φρουραρχείο Ναυπλίας, ενασχολούμενος στα στρατιωτικά συμβούλια. Το 1875 είχε φτάσει στο βαθμό του Συνταγματάρχη. Όταν το 1875 ο Χαρίλαος Τρικούπης πρωτοσχημάτισε κυβέρνηση, την Κυβέρνηση Χαρίλαου Τρικούπη 1875), επιλέχθηκε να διετελέσει υπουργός Στρατιωτικών και προσωρινά και υπουργός Ναυτικών. Όταν έπεσε η κυβέρνηση Τρικούπη, στις 15 Οκτωβρίου 1875, ανέλαβε η Κυβέρνηση Αλέξανδρου Κουμουνδούρου 1875. Τον υπουργό Πέτρο Γεννατά τον διαδέχθηκε ο Σπυρίδων Καραϊσκάκης. Τρία χρόνια αργότερα, το 1878, ο Πέτρος Γεννατάς απεβίωσε σε ηλικία 70 ετών.
Emirates Stadium

Το πρώην Άσμπερτον Γκρόουβ (αγγλικά, "Ashburton Grove"), πλέον γνωστό ως Emirates Stadium (προφορά: "Έμιρατς Στέιντιουμ") για χορηγικούς λόγους, όπως και Άρσεναλ Στέιντιουμ (αγγλικά: "Arsenal Stadium") στις ευρωπαϊκές διοργανώσεις, είναι ένα ποδοσφαιρικό γήπεδο που βρίσκεται στο Λονδίνο και αποτελεί την τωρινή έδρα της Άρσεναλ.

Το στάδιο άνοιξε τις πύλες του τον Ιούλιο του 2006 και έχει χωρητικότητα 60.361, κάνοντάς το το δεύτερο μεγαλύτερο γήπεδο ποδοσφαιρικής ομάδας στην Αγγλία πίσω από το Ολντ Τράφορντ της Μάντσεστερ Γιουνάιτεντ, και το τρίτο μεγαλύτερο γήπεδο, ανεξάρτητα από το είδος, στο Λονδίνο, μετά το Γουέμπλεϊ και το Τουίκενχαμ, και γενικότερα το πέμπτο μεγαλύτερο ποδοσφαιρικό γήπεδο στο Ηνωμένο Βασίλειο.

Αρχικά ήταν γνωστό ως Ashburton Grove εξαιτίας του δρόμου στον οποίο βρισκόταν, πριν υπογραφεί τον Οκτώβριο 2004 συμβόλαιο για την ονομασία του γηπέδου με την αεροπορική εταιρία Emirates. Το σχέδιο κόστισε 390 εκατομμύρια λίρες, συμπεριλαμβανόμενου του κόστους του συνόλου της έκτασης.
Μπάστιαν Σβάινσταϊγκερ

Ο Μπάστιαν Σβάινσταϊγκερ (γερμανικά: "Bastian Schweinsteiger", 1 Αυγούστου 1984) είναι Γερμανός διεθνής ποδοσφαιριστής. 

Γεννήθηκε στο Κόλμπερμοορ της Άνω Βαυαρίας την 1η Αυγούστου του 1984. 

Αγωνίστηκε στην Μπάγερν Μονάχου για δεκατρία χρόνια κατακτώντας συνολικά 22 τίτλους. Ήταν μέλος της Εθνικής Γερμανίας για δώδεκα χρόνια με κορυφαία στιγμή την κατάκτηση του Παγκοσμίου Κυπέλλου το 2014. Αγωνίζεται ως μέσος στην αμερικάνικη Σικάγο Φάιαρ από το 2017.
Διοφαντική εξίσωση

Διοφαντική εξίσωση στην άλγεβρα ονομάζεται οποιαδήποτε πολυωνυμική εξίσωση με ακέραιους συντελεστές για την οποία ζητούμε μόνο ακέραιες λύσεις.
Ο όρος "διοφαντική" προέρχεται από τον μαθηματικό του τρίτου αιώνα Διόφαντο τον Αλεξανδρέα, που ασχολήθηκε με αυτού του τύπου τις εξισώσεις. 

Στις γραμμικές διοφαντικές εξισώσεις, όπως η "αχ+βψ=γ", για να υπάρχει λύση, αναγκαία και ικανή συνθήκη είναι ο μέγιστος κοινός διαιρέτης των συντελεστών (α,β) των αγνώστων να διαιρεί το γ.

Επιπλέον αν (χ',ψ') είναι μία λύση της διοφαντικής εξίσωσης τότε το σύνολο των λύσεων της εξίσωσης δίνεται από τα ακέραια ζεύγη (χ,ψ) όπου χ=χ'+νβ/δ και ψ=ψ'-να/δ όπου ν είναι ένας αυθαίρετος ακέραιος αριθμός και δ είναι ο ΜΔΚ των α και β.
Νουρί Σαχίν

Ο Νουρί Σαχίν (τουρκικά: "Nuri Kâzım Şahin", 5 Σεπτεμβρίου 1988) είναι Τούρκος ποδοσφαιριστής, ο οποίος αγωνίζεται στη Βέρντερ Βρέμης και στην εθνική Τουρκίας.
Σεβωείμ

Η Σεβωείμ (Σεβωιμ ή Ζεβωγίμ), ήταν μια βιβλική πόλη που έγινε γνωστή από την αιφνίδια καταστροφή της, μαζί με τα Σόδομα και τη Γόμορα, στο νότιο άκρο της Νεκράς θάλασσας. Η Σεβωείμ μαζί με τα Σόδομα, τη Γόμορα, την Αδαμά και τη Σηγώρ αποτελούσαν την πεντάπολη της κοιλάδας Σιδδίμ.

Αναφέρεται στη Παλαιά Διαθήκη στο βιβλίο Γέννεση (10:19 και 14:2) και στο Δευτερονόμιο (29:23) με αιτία της ολοκληρωτικής καταστροφής της, από τον Γιαχβέ, τον έκλυτο βίο και την ανηθικότητα των κατοίκων της.
Κυβέρνηση Δαμασκηνού 1945

Η Κυβέρνηση Δαμασκηνού 1945 (Οκτώβριος – Νοέμβριος 1945) σχηματίστηκε σαν προσωρινή, λύση ανάγκης την 17η Οκτωβρίου 1945, για να αντιμετωπίσει την πολυήμερη ακυβερνησία που είχε επιφέρει η παραίτηση της προηγούμενης κυβέρνησης Βούλγαρη, στις 9 Οκτωβρίου 1945. .
Ο Αντιβασιλέας Δαμασκηνός, όταν δέχτηκε την υποβληθείσα παραίτηση, έδωσε την εντολή σχηματισμού κυβέρνησης στον αρχηγό του κόμματος των Φιλελευθέρων, Θεμιστοκλή Σοφούλη. Ο Σοφούλης, άρχισε κύκλους συνομιλιών με όλα τα κόμματα για τη δημιουργία κυβέρνησης συνασπισμού που προσέκρουσε στην άρνηση του Λαϊκού κόμματος, να συμμετάσχει ή να εγκρίνει οποιαδήποτε άλλη κυβέρνηση εκτός από αυστηρά υπηρεσιακή. Όταν την εντολή σχηματισμού κυβέρνησης ανέλαβε το Λαϊκό Κόμμα - το οποίο τότε διοικούταν από τριμελή επιτροπή - την κατέθεσε πάραυτα, εμμένοντας στις απόψεις του.
Ο Δαμασκηνός σε μια προσπάθεια σχηματισμού υπηρεσιακής κυβέρνησης, ανέθεσε την εντολή στον Ανάργυρο Δημητρακόπουλο, με σκοπό να έρθει σε επαφές με πρόσωπα της ανώτατης υπαλληλικής ιεραρχίας. Όμως, σε λίγες ώρες, ο Δημητρακόπουλος κατέθεσε την εντολή, άπρακτος. 
Στο ίδιο κενό έπεσε και η προσπάθεια του Εμμανουήλ Τσουδερού να σχηματίσει κυβέρνηση από πολιτικές προσωπικότητες. 
Έτσι, μπροστά στο φάσμα της ακυβερνησίας, ο αρχιεπίσκοπος, ανέλαβε προσωρινά, την Πρωθυπουργία κρατώντας το ίδιο κυβερνητικό σχήμα, ενώ συνέχισε τις συνομιλίες και τις διαπραγματεύσεις για τη σύσταση πολιτικής κυβέρνησης.
Επαρχία Εορδαίας

Η Επαρχία Εορδαίας ήταν μία από τις τρεις επαρχίες του Νομού Κοζάνης και σήμερα ευρύτερα γνωστή ως γεωγραφική περιοχή. Καταλάμβανε το βόρειο τμήμα του νομού και έδρα της ήταν η Πτολεμαΐδα. Οι δυο υπόλοιπες επαρχίες ήταν η Επαρχία Κοζάνης και η Επαρχία Βοΐου ή "Ανασελίτσας" στα δυτικά του νομού.
Qantas Airways

thumb|right |Airbus A380 της Qantas |273x273px
Η Qantas (επίσημα ως "Qantas Airways Limited") είναι ο εθνικός αερομεταφορέας της Αυστραλίας. Το αρχικό όνομα ήταν "Qantas", ένα αρκτικόλεξο για τη λέξη "Queensland and Northern Territory Aerial Services".
Πανεπιστήμιο του Βελιγραδίου

Το Πανεπιστήμιο του Βελιγραδίου (σερβικά: "Univerzitet u Beogradu") είναι ένα πανεπιστήμιο στο Βελιγράδι της Σερβίας. Ιδρύθηκε το 1808 από τον Δοσιθέου Ομπράντοβιτς .
Έχει αναπτυχθεί σε 31 σχολές με περίπου 90.000 προπτυχιακούς και πτυχιακούς φοιτητές, δέκα ινστιτούτα και περίπου 4.500 καθηγητές και βοηθούς. Η Πανεπιστημιακή Βιβλιοθήκη είναι εξοπλισμένη με 2.500.000 περίπου τόμους και παρέχει στους φοιτητές ελεύθερη πρόσβαση στο διαδίκτυο.
Ζακ Μαρέν

thumb|right|300px|Ζακ Μαρέν: "Φιλανθρωπία, μητέρα με παιδιά". Βρυξέλλες, Παρκ Ρουαγιάλ
Ο Ζακ Μαρέν (Jacques Marin, Βρυξέλλες 1877 – Νιβέλ 1950) ήταν Βέλγος γλύπτης. Σπούδασε, με αρκετές διακοπές των σπουδών του, από το 1889 ως το 1906 στη Βασιλική Ακαδημία των Βρυξελλών, ενώ έπαιρνε παράλληλα μέρος σε πολλούς επίσημους διαγωνισμούς. Κέρδισε το βραβείο της Βασιλικής Ακαδημίας των Βρυξελλών το 1895 και το 1901, καθώς και το τρίτο (1897, 1906) και το δεύτερο (1903) Βραβείο της Ρώμης (Prix de Rome).

Το ταλέντο του Ζακ Μαρέν σύντομα αναγνωρίστηκε, ενώ το ύφος των έργων του θυμίζει αυτό του Βέλγου γλύπτη Ζεφ Λαμπώ (Jef Lambeaux, 1852 - 1908). Ιδιαίτερη προτίμηση είχε σε γλυπτές απεικονίσεις γυναικών, παιδιών ή εφήβων. Παράλληλα με την καλλιτεχνική του δημιουργία, ο Ζακ Μαρέν είχε πλούσια ακαδημαϊκή καριέρα: διευθυντής της Ακαδημίας της βελγικής πόλης Τιρλεμόν (Tirlemont) από το 1912 ως το 1935, καθηγητής της Ακαδημίας των Βρυξελλών από το 1919 ως το 1947, καθώς και διευθυντής της Ακαδημίας από το 1941 ως το 1944.
Ζακ Μούσχαλ

thumb|right|300px|Ζακ Μούσχαλ: "Σημάδι Φωτός". Βρυξέλλες, Πορτ ντε Ναμύρ.
Ο Ζακ Μούσχαλ ("Jacques Moeschal", Ουκλ 31 Ιουλίου 1913 – Ιξέλ 24 Δεκεμβρίου 2004) ήταν Βέλγος γλύπτης, καθηγητής της Ακαδημίας Καλών Τεχνών των Βρυξελλών από το 1946 ως το 1978. Σπούδασε αρχιτεκτονική και γλυπτική στην Ακαδημία των Βρυξελλών (1929 – 1941). Επηρεάστηκε από το χαρακτήρα της αρχαίας τέχνης της κλασικής Ελλάδας και της φαραωνικής Αιγύπτου. Τα έργα του, αποφεύγοντας κλασικιστικές απομιμήσεις, είναι αφηρημένες μνημειακές συνθέσεις, απόλυτα προσαρμοσμένες στο φυσικό περιβάλλον τους. Η τέχνη του χαρακτηρίζεται συχνά ως «αρχιτεκτονική γλυπτική» (sculpture architectonique).

Ανάμεσα στις πιο γνωστές υπαίθριες δημιουργίες του Ζακ Μούσχαλ, που έχουν τοποθετηθεί σε περίοπτους χώρους των Βρυξελλών, είναι: «Το Σινιάλο του Ζέλικ» (Le Signal de Zellik, 1963), μια γιγαντιαία κατασκευή από μπετόν, ύψους 23 μέτρων, στον κόμβο ενός αυτοκινητόδρομου προς την Οστάνδη; «Οι Εννέα Επαρχίες» (Les Neuf Provinces, 1969), ένα ανάγλυφο από ανοξείδωτο ατσάλι στον τοίχο επάνω της Credit Communal (σήμερα Dexia), ορατό σε όλους τους διερχόμενους από τη λεωφόρο Βοτανικού Κήπου (Blvd du Jardin botanique); το «Σημάδι φωτός» (Signe de lumiere, 1999), το πιο ποιητικό έργο του, που αποτελείται από τρεις υπερμοντέρνες στήλες ύψους 10 μέτρων, τοποθετημένο σε εμφανές σημείο στον πολυσύχναστο οδικό κόμβο Πορτ ντε Ναμύρ (Porte de Namur) των Βρυξελλών; «Οδός των αιθέρων» (Voie des airs, 2002) στο διεθνές αεροδρόμιο Ζάβεντεμ των Βρυξελλών.
Αμάρνα

Με τη σύγχρονη ονομασία Αμάρνα, ή Ελ-Αμάρνα ή και Τελ ελ-Αμάρνα, ( Αραβικά : العمارنة al-'amārnah ) αναφέρεται μεγάλος αιγυπτιακός αρχαιολογικός χώρος των ερειπίων και των τάφων της αρχαίας πόλης Ακετατών στη Μέση Αίγυπτο (¹), στην ανατολική όχθη του Νείλου, βόρεια του σημερινού Ασιούτ, (περίπου 58 χλμ. νότια της Μίνια, 312 χλμ. νότια του Καΐρου και 402 χλμ. βόρεια του Λούξορ).
Herbert Quandt Medien-Preis

Το Herbert Quandt Medien-Preis (Βραβείο μέσον μαζικής ενημέρωσης Herbert Quandt) είναι ένα βραβείο που δίδεται στη μνήμη του επιχειρηματία Herbert Quandt από το ίδρυμα Johanna-Quandt-Stiftung που ανήκει στην Johanna Quandt γνωστή μεγαλομέτοχο της BMW.

Το 2011 δόθηκε το βραβείο στην εφημερίδα "Bild-Zeitung" της Axel Springer AG σχετικά με με τα δημοσιεύματα της για την κρίση της Ελλάδος και του Ευρώ. Η εφημερίδα είχε αποκαλέσει τους Έλληνες με αρνητικές εκφράσεις, συνήθως ως Χρεοκοπημένους-Έλληνες ("Pleite-Griechen").
Αναφορά της Βέρμαχτ

Η Αναφορά της Βέρμαχτ (γερμανικά: "Wehrmachtbericht", «Αναφορά των Ενόπλων Δυνάμεων», συντομογραφία WB) ήταν ημερήσια ραδιοφωνική εκπομπή του Γ' Ράιχ, η οποία ενημέρωνε τους ακροατές για την εξέλιξη των πολεμικών επιχειρήσεων της Βέρμαχτ στα διάφορα θέατρα που πολεμούσε, αλλά και εν γένει των στρατιωτικών τεκταινόμενων εντός και εκτός Ναζιστικής Γερμανίας. Η πρώτη Αναφορά της Βέρμαχτ εκφωνήθηκε την 1η Σεπτεμβρίου 1939, όταν η Ναζιστική Γερμανία εισέβαλε στην Πολωνία, και η τελευταία στις 9 Μαΐου 1945, μία ημέρα μετά την υπογραφή της άνευ όρων συνθηκολόγησης του Γ' Ράιχ. Από το 1940 και εξής, η μνεία ονόματος κάποιου στρατιώτη στην Αναφορά της Βέρμαχτ καθιερώθηκε ως ξεχωριστό είδος στρατιωτικής ηθικής διάκρισης.
Χένρι Κλέι

Ο Χένρι Κλέι ("Henry Clay", 12 Απριλίου 1777 - 29 Ιουνίου 1852) ήταν Αμερικανός πολιτικός και ρήτορας του 19ου αιώνα, ο οποίος εκπροσώπησε το Κεντάκυ τόσο στη Γερουσία όσο και στη Βουλή των Αντιπροσώπων, της οποίας διετέλεσε Πρόεδρος. Διετέλεσε επίσης Υπουργός Εξωτερικών από το 1825 έως το 1829.

Υποστήριζε πάντοτε μία επιθετική πολιτική απέναντι στη Μεγάλη Βρετανία και επηρέασε περισσότερο ίσως από οποιονδήποτε άλλον για την κήρυξη του πολέμου του 1812. Ήταν ο επιφανής υποστηρικτής του Αμερικανικού Συστήματος, αγωνιζόμενος για την αύξηση των δασμών ώστε να προωθηθεί η βιομηχανία στις Ηνωμένες Πολιτείες, τη χρήση της ομοσπονδιακής χρηματοδότησης για την κατασκευή και τη συντήρηση υποδομών, και για μία ισχυρή εθνική τράπεζα. Αντιτάχθηκε στην προσάρτηση του Τέξας, φοβούμενος ότι θα εισήγαγε το ζήτημα της δουλείας στην πολιτική. Αντιτάχθηκε επίσης στον Αμερικανο-Μεξικανικό πόλεμο, γεγονός που του κόστισε ψήφους στις εκλογές του 1844. 

Ο Χένρι Κλέι ήταν ένας μεγαλόσωμος, μάλλον άσχημος άνδρας, που διέθετε όμως σπουδαία ρητορικά χαρίσματα. Λόγω των αγώνων του και της σημαντικής συμβολής του στη διατήρηση της ειρήνης μεταξύ των Βορείων και των Νοτίων, του προσέδωσαν το επίθετο "Ο Μεγάλος Συμφιλιωτής". Το 1957 μία Επιτροπή της Γερουσίας επέλεξε τον Κλέι ως έναν από τους πέντε σημαντικότερους Αμερικανούς Γερουσιαστές. Ο Χένρι Κλέι, περισσότερο από κάθε τι άλλο στη ζωή του, επιθυμούσε να γίνει Πρόεδρος των Η.Π.Α. Αν και έλαβε μέρος τρεις φορές στις προεδρικές εκλογές, δεν κατόρθωσε ποτέ να πραγματοποιήσει τη μεγάλη φιλοδοξία του. Ο Αβραάμ Λίνκολν, ηγέτης των Ουίγων στο Ιλινόι, ήταν μεγάλος θαυμαστής του Κλέι και υποστήριζε ολόψυχα το οικονομικό του πρόγραμμα.
Στέφκα Κοσταντίνοβα

Η Στέφκα Κοσταντίνοβα (Стефка Георгиева Костадинова, γενν. 25 Μαρτίου 1965) είναι πρώην αθλήτρια του άλματος εις ύψος από τη Βουλγαρία, ολυμπιονίκης, παγκόσμια πρωταθλήτρια και κάτοχος του παγκόσμιου ρεκόρ γυναικών στο συγκεκριμένο αγώνισμα με 2,09 μέτρα.

Το 2005 εκλέχθηκε πρόεδρος της Βουλγαρικής Ολυμπιακής Επιτροπής.
Χαβιέρ Σοτομαγιόρ

Ο Χαβιέρ Σοτομαγιόρ ("Javier Sotomayor Sanabria", γενν. 13 Οκτωβρίου 1967) είναι Κουβανός πρώην αθλητής του άλματος εις ύψος και ο κάτοχος του παγκόσμιου ρεκόρ στο συγκεκριμένο άθλημα (2.45 μέτρα). 

Υπήρξε επανειλημμένα παγκόσμιος πρωταθλητής στο άλμα εις ύψος, τόσο στον ανοιχτό όσο και στον κλειστό στίβο και κέρδισε χρυσό και ασημένιο μετάλλιο σε Ολυμπιακούς αγώνες (το 1992 και το 2000 αντίστοιχα). 

Στους Παναμερικανικούς Αγώνες το 1999 βρέθηκε θετικός στην κοκαΐνη και του επιβλήθηκε από την IAAF αρχικά διετής αποκλεισμός αλλά στη συνέχεια η ποινή μειώθηκε στον ένα χρόνο και έτσι ο Σοτομαγιόρ πήρε μέρος στους Ολυμπιακούς Αγώνες του Σίδνεϊ. Το 2001 αφού βρέθηκε να έχει χρησιμοποιήσει αναβολικά αποσύρθηκε από την ενεργό δράση για να αποφύγει τον ισόβιο αποκλεισμό. Σε συνέντευξή του τρία χρόνια αργότερα ισχυρίστηκε πως εγκατέλειψε το στίβο λόγω τραυματισμού και όχι λόγω του σκανδάλου με τα αναβολικά.
Αντώνης Αγγελούλης (Βρατσάνος)

Ο Αντώνης Αγγελούλης (Βρατσάνος), (Λάρισα 1919-Αθήνα 25 Νοεμβρίου 2008) ήταν κορυφαία φυσιογνωμία του ΕΛΑΣ, επιφανής σαμποτέρ της Εθνικός Αντίστασης. Αργότερα έγινε ανώτερος αξιωματικός του ΔΣΕ, έζησε εξόριστος στην Τασκένδη ενώ συνεργάστηκε και με τον Κάρολο Παπούλια ενάντια στην δικτατορία.
Χαράντζκι

Το Χαράντζκι (λευκ.Гарадскі стадыён=Δημοτικό Γήπεδο) είναι ένα ποδοσφαιρικό γήπεδο στην πόλη Μπορίσοφ της Λευκορωσίας. Κατασκευάστηκε το 1963 και είναι η έδρα της ομάδας ΜΠΑΤΕ Μπορίσοφ. Χωράει 5.402 θεατές.

Στο στάδιο επιτρέπεται η διεξαγωγή αγώνων μέχρι τον 3ο προκριματικό γύρο του ΟΥΕΦΑ Τσάμπιονς Λιγκ και μέχρι το πλέι-οφ του ΟΥΕΦΑ Γιουρόπα Λιγκ. Για τα επόμενα στάδια των διοργανώσεων η ΜΠΑΤΕ Μπορίσοφ πρέπει να χρησιμοποιεί μεγαλύτερα γήπεδα, συνήθως το Στάδιο Ντιναμό στο Μινσκ. Το 2010 το Χαράντζκι χρησιμοποιήθηκε από την Torpedo Zhodino στο δεύτερο προκτιματικό γύρο του Γιουρίπα Λιγκ. 


Κατηγορία:Αθλητικές εγκαταστάσεις στη Λευκορωσία
Κατηγορία:ΜΠΑΤΕ Μπορίσοφ
Φράνσις Ομπικβέλου

Ο Φράνσις Ομπικβέλου (Francis Obiorah Obikwelu), (γεν. 1978) είναι αθλητής του στίβου που τρέχει στα 100 και στα 200 μέτρα. Γεννήθηκε στην Νιγηρία και αρχικά συμμετείχε στους αγώνες με τα χρώματα της αφρικανικής χώρας ενώ από το 2001, οπότε πήρε την πορτογαλική υπηκοότητα, αγωνίζεται για την Πορτογαλία και έχει κερδίσει μετάλλια σε Παγκόσμια Πρωταθλήματα και για τις δύο χώρες τόσο στα 100 όσο και στα 200 μέτρα. Στους Ολυμπιακούς αγώνες το 2004 κέρδισε το ασημένιο μετάλλιο στα 100 μέτρα. 

Είναι ο κάτοχος του ρεκόρ Ευρώπης στα 100 μέτρα με χρόνο 9.86 (2011).
Σούπερ Λίγκα 2011–12

Η Σούπερ Λίγκα 2011–12 (γνωστή και ως Super League ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2011-12 ήταν το 53ο που διεξήχθη σε μορφή εθνικής κατηγορίας, το 33ο από καταβολής του επαγγελματικού ποδοσφαίρου και 6ο με την ονομασία Σούπερ Λιγκ. Ξεκίνησε στις 27 Αυγούστου 2011 και η κανονική διάρκεια ολοκληρώθηκε στις 22 Απριλίου 2012, ενώ τα πλέι οφ στις 20 Μαΐου 2012. Πρωταθλητής αναδείχτηκε για 39η φορά στην ιστορία του, ο Ολυμπιακός. Υποβιβάστηκαν οι Εργοτέλης, Παναιτωλικός και Δόξα Δράμας.

Το πρωτάθλημα ξεκίνησε με μόλις 5 αγώνες, καθώς δεν ήταν γνωστές οι 2 τελευταίες ομάδες του πρωταθλήματος. Την προηγούμενη χρονιά εντός αγωνιστικών χώρων υποβιβάστηκαν ο Πανσερραϊκός, η Λάρισα και ο Αστέρας Τρίπολης. Λόγω της απόφασης υποβιβασμού στα χαρτιά του Ηρακλή, παρέμεινε στην κατηγορία ο Αστέρας Τρίπολης. Προβιβάστηκαν επίσης από τη 2η κατηγορία, οι ΠΑΣ Γιάννινα, Παναιτωλικός και ΟΦΗ.

Μετά το σκάνδαλο των στημένων αγώνων υποβιβάστηκαν ο Ολυμπιακός Βόλου και η Καβάλα και τη θέση τους πήραν ο Λεβαδειακός και η Δόξα Δράμας. Ο Ολυμπιακός Βόλου συμμετείχε στα πλέι-οφ της προηγούμενης χρονιάς εξασφαλίζοντας τη συμμετοχή του στο Γιουρόπα Λιγκ, αλλά λόγω του σκανδάλου αποβλήθηκε από τη διοργάνωση κι ενώ είχε προκριθεί από δύο προκριματικές φάσεις (τη θέση του πήρε η Ντιφερντάνζ από το Λουξεμβούργο, την οποία είχε αρχικά αποκλείσει στη δεύτερη από αυτές).

Την ευρωπαϊκή τους έξοδο την επόμενη περίοδο εξασφάλισαν ο πρωταθλητής Ολυμπιακός, απευθείας στους ομίλους του Τσάμπιονς Λιγκ, ενώ μέσω των πλέι οφ, ο Παναθηναϊκός στον τρίτο προκριματικό γύρο του Τσάμπιονς Λιγκ, ο Ατρόμητος, στα πλέι οφ του Γιουρόπα Λιγκ, ο ΠΑΟΚ στον τρίτο προκριματικό γύρο του Γιουρόπα Λιγκ και μέσω της έκτης θέσης στη γενική κατάταξη, ο Αστέρας Τρίπολης, στον δεύτερο προκριματικό γύρο. Η ΑΕΚ που συμμετείχε στα πλέι οφ και κέρδισε αρχικά τη δεύτερη θέση, δεν πήρε τελικά άδεια να συμμετάσχει στην Ευρώπη.
Τζούτσε

Το Τζούτσε ή Ιδεολογία της Εθνικής Αυτάρκειας ("Κορεάτικα": 주체사상) είναι μία πολιτική ιδεολογία που ανέπτυξε ο ηγέτης της Εργατικού Κόμματος της Βόρειας Κορέας Κιμ Ίλ-σονγκ και βασίζεται στον μαρξισμό-λενινισμό.

Η ιδεολογία αναφέρεται στην ανάγκη ότι ένα κράτος πρέπει να είναι ανεξάρτητο και αύταρκες, ώστε να μην εξαρτάται οικονομικά, στρατιωτικά ή πολιτικά από τις μεγάλες δυνάμεις. Σύμφωνα με τον Κιμ Ίλ-σονγκ, ο άνθρωπος είναι άρχοντας των πάντων και πρέπει να αποφασίζει μόνος του για τα πάντα. Το Τζούτσε είναι η βασική ιδεολογία της Βόρειας Κορέας. Αυτή η ιδεολογική ύπαρξη τεκμηριώθηκε πρώτη φορά το 1955 σε ομιλία που έδωσε ο Κιμ Ίλ-σούνγκ με τίτλο «Για την εξάλειψη του δογματισμού και του φορμαλισμού και την ίδρυση της Juche στην ιδεολογική εργασία».
Γιάννης Ζαραδούκας

Ο Γιάννης Ζαραδούκας (Αθήνα, 12 Δεκεμβρίου 1985) είναι Έλληνας διεθνής ποδοσφαιριστής, ο οποίος αγωνίζεται ως αριστερός ακραίος αμυντικός.
Βασίλης Δανιήλ

Ο Βασίλης Δανιήλ (Καβάλα, 3 Αυγούστου 1938) είναι Έλληνας προπονητής ποδοσφαίρου και βετεράνος ποδοσφαιριστής.
Musica ficta

Ο όρος Musica ficta (από τη λατινική λέξη "fictus" - φαύλος, λανθασμένος) αναφέρεται στην ευρωπαϊκή μεσαιωνική και αναγεννησιακή μουσική και υποδηλώνει τις αλλοιώσεις (διέσεις και υφέσεις) που προστίθενται σε ένα κομμάτι, όχι απ'ευθείας από τον συνθέτη αλλά ως εκτελεστική πρακτική. Η χρήση της προέκυψε, καθώς την εποχή εκείνη η μουσική γραφόταν σε τρόπους, όπως προσδιορίζεται και στα εξάχορδα του Γκουίντο ντ' Αρέτσο· με την άνοδο της πολυφωνίας το κάθετο άκουσμα με βάση τους τρόπους είχε λανθασμένο ακουστικό αποτέλεσμα και καθώς η χρήση του ελλάσονα και μείζονα τρόπου επικράτησε, οι μουσικοί ήταν αναγκασμένοι να αλλοιώνουν κάποιες νότες (κυρίως τους προσαγωγείς), ώστε να μην υπάρχουν δυσαρμονίες και διακροτήματα. Στις μέρες μας, ο όρος μπορεί να αναφέρεται και σε οποιαδήποτε σημειογραφική προσθήκη σε ένα μουσικό κομμάτι, που περιλαμβάνει καλλωπισμούς, σύγχρονα μουσικά κλειδιά, οπλισμούς κλπ. 

Στις σύγχρονες ιστορικά τεκμηριωμένες εκδόσεις ("Urtext") οι αλλοιώσεις της "musica ficta" σημειώνονται με μικρότερου μεγέθους σύμβολα πάνω από τα φθογγόσημα, ώστε να παρέχουν στον μελετητή το αυθεντικό μουσικό κείμενο, αλλά και τη δυνατότητα εύκολης ανάγνωσης για τον εκτελεστή. Είναι πιθανόν οι εκτελεστές της εποχής να είχαν εκπαιδευτεί για την αυτόματη αλλοίωση των εν λόγω φθόγγων χωρίς τη χρήση αυτών των συμβόλων. Με την πάροδο του χρόνου και την άνοδο και τελειοποίηση της μουσικής σημειογραφίας, οι συνθέτες σημείωναν στα έργα τους όλο και περισσότερες πληροφορίες, καθιστώντας τη "musica ficta" σε αχρηστία. 

Όσον αφορά την εκτελεστική πρακτική, η χρήση της είναι αμφιλεγόμενη και υπό μελέτη· η σύγχρονη έρευνα αντλεί πολλά στοιχεία από θεωρητικά έργα της εποχής, όπως αυτά του Τζοζέφφο Τσαρλίνο και του Μίχαελ Πρετόριους. Το κατά πόσο και πού θα πρέπει να χρησιμοποιείται, είναι στην διακριτική ευχέρεια του εκτελεστή, ή του εκδότη.
Κενενίσα Μπεκέλε

Ο Κενενίσα Μπεκέλε (13 Ιουνίου 1982) είναι Αιθίοπας αθλητής, δρομέας μεγάλων αποστάσεων, και κάτοχος του παγκόσμιου ρεκόρ στα 5.000 και 10.000 μέτρα (12:37.35 και 26:17.53 αντίστοιχα) (2011). Έχει κερδίσει τρία χρυσά ολυμπιακά μετάλλια και πέντε χρυσά σε παγκόσμια πρωταθλήματα.

Θεωρείται ένας από τους σημαντικότερους δρομείς μεγάλων αποστάσεων όλων των εποχών.
Αλήθεια

Αλήθεια είναι, γενικά, η υπαρκτότητα μιας κατάστασης ή η πραγματικότητα ενός γεγονότος. Ως αλήθεια δεχόμαστε αυτό που αντιλαμβάνονται ως πραγματικότητα, με σιγουριά, οι περισσότεροι άνθρωποι. Όταν δύο ή περισσότεροι άνθρωποι συμφωνούν στην αντίληψη ενός φαινομένου, δημιουργούν μια κοινή σύμβαση για το φαινόμενο και την «αίσθηση» που αυτό προκαλεί. Όταν αυτή η κοινή σύμβαση αφορά ένα μεγάλο σύνολο ανθρώπων, όταν δηλαδή «όλοι» αντιλαμβάνονται κάτι με όμοιο τρόπο, τότε η κοινή αυτή σύμβαση γίνεται αποδεκτή ως αλήθεια.

Δύο διαφορετικές ομάδες ανθρώπων μπορούν να έχουν διαφορετικές «αλήθειες»: οι μεν να λένε ότι ο ουρανός είναι γαλάζιος και οι δε ότι ο ουρανός είναι μπλε. Καθώς το χρώμα είναι μόνο μια μορφή που σχηματίζεται στον εγκέφαλο από την επεξεργασία της αλληλουχίας ηλεκτρικών ώσεων που μεταφέρει το οπτικό νεύρο, το μπλε είναι μια σύμβαση, η οποία εξαρτάται από την ικανότητα να αντιλαμβανόμαστε όλοι με όμοιο τρόπο κάτι όπως το χρώμα. Η αχρωματοψία για παράδειγμα θα μπορούσε να προκαλέσει μια τέτοια ασυμφωνία.

Η αλήθεια ως όρος χρησιμοποιείται από την ευρωπαϊκή φιλοσοφία για να καθορίσει αυτό που αποτελεί μέρος της πραγματικότητας. Γενικά η έννοια και η αξία της αλήθειας αποτελεί ένα από τα δυσκολότερα προβλήματα της φιλοσοφίας, με πολλές διαφορετικές θεωρίες να έχουν ειπωθεί.

Η έκφραση της "μη αλήθειας" είναι το ψέμα.

Η λέξη προέρχεται από το στερητικό α- και τη λέξη λήθη (λησμονιά).
Σύμφωνα όμως με το λεξικό των Liddell - Scott η λέξη προέρχεται από το λήθω = λανθάνω (= μου διαφεύγει) και το στερητικό "α".
Ελληνική Αθλητική Ένωση Σικάγου

μικρογραφία
O Ελληνική Αθλητική Ένωση Σικάγου ή Χελλένικ Γιουνάιτεντ ("Hellenic United Athletic Club of Chicago" ή "HUAC") είναι μια δυναμική ομάδα ποδόσφαιρου των Έλλήνων του Σικάγου, η οποία με το σημερινό της όνομα ιδρύθηκε το 2008. Προϋπήρχε από το 2006 ως ανεπίσημη ομάδα με το όνομα "Pan Hellenic United Football Club", ενώ οι ρίζες της προέρχονται από την παλιότερη ποδοσφαιρική ομάδα "Ελλάς Σικάγου" ("Hellas Soccer Club"), που λειτουργούσε από το 1979. Η Χελένικ συμμετέχει με δύο ομάδες στην ανώτερη κατηγορία (Major Division) της "National Soccer League of Chicago", δηλαδή του τοπικού πρωταθλήματος της πολιτείας του Ιλλινόις: τη Γαλάζια ("Hellenic Utd "Blue"" ή HUAC "Blue") και τη Λευκή ("Hellenic Utd "White"" ή HUAC "White"), οι οποίες πρωταγωνιστούν. Το 2009 η Χελένικ κατέκτησε το Κύπελλο Ιλλινόις (Frank Mariani Cup).
Συμβάσεις της Γενεύης

Η Σύμβαση της Γενεύης: Η σελίδα με τις υπογραφές και τις σφραγίδες της [[Πρώτη Σύμβαση της Γενεύης|Πρώτης Σύμβασης της Γενεύης]] (1864), η οποία εισήγαγε ανθρωπιστικούς όρους στον πόλεμο.

Οι Συμβάσεις της Γενεύης συνθήκες, και τρία συμπληρωματικά πρωτόκολλα, οι οποίες θέτουν τις βάσεις του διεθνούς δικαίου για την ανθρωπιστική διαχείριση των θυμάτων του πολέμου. Ο όρος "Σύμβαση της Γενεύης" υποδηλώνει τις συμφωνίες του 1949, οι οποίες πραγματοποιήθηκαν στο πλαίσιο διαπραγματεύσεων μετά τη λήξη του Δεύτερου Παγκοσμίου Πολέμου (1939 -45), και ανανέωσαν τους όρους των πρώτων τριών συνθηκών (1864, 1906, 1929), προσθέτοντας μία τέταρτη συνθήκη. Τα άρθρα της Τέταρτης Σύμβασης της Γενεύης (1949) ορίζουν εκτενώς τα βασικά δικαιώματα των αιχμαλώτων (πολιτών και στρατιωτών) κατά τη διάρκεια του πολέμου, θεμελιώδεις προστασίες για τους τραυματίες και θεμελιώδεις προστασίες για τους πολίτες μέσα ή γύρω από πολεμική ζώνη. Οι Συμβάσεις του 1949 επικυρώθηκαν εν όλω ή με επιφυλάξεις από 194 χώρες. 

Επιπλέον, λόγω του ότι οι Συμβάσεις της Γενεύης αφορούν άτομα σε πόλεμο, τα άρθρα τους δεν μεταχειρίζονται επακριβώς τις πολεμικές επιχειρήσεις ή τη χρήση των όπλων – τα οποία είναι αντικείμενο των Συμβάσεων της Χάγης (1899 και 1907) - και του βιοχημικού πολέμου (Πρωτόκολλο της Γενεύης, 1929).
Σίλβα Κλέιτον

Ο Αλεξάντρε Σίλβα Κλέιτον ("Alexandre Silva Cleyton", 8 Μαρτίου 1983) είναι Βραζιλιάνος επαγγελματίας ποδοσφαιριστής, ο οποίος αγωνιζόταν ως μέσος. Τελευταίος σταθμός της καριέρας του ήταν ο Ηρακλής Θεσσαλονίκης.
Πρώτη Σύμβαση της Γενεύης

thumb|Η Πρώτη Σύμβαση της Γενεύης, 1864

H Πρώτη Σύμβαση της Γενεύης, "για τη βελτίωση της τύχης των τραυματιών και των ασθενών στις ένοπλες δυνάμεις που βρίσκονται σε εκστρατεία", είναι μία από τις τέσσερις συνθήκες των Συμβάσεων της Γενεύης. Η Πρώτη Σύμβαση έθεσε τα θεμέλια στα οποία βασίζονται όλοι οι κανόνες του διεθνούς δικαίου για την προστασία των θυμάτων από τις ένοπλες συγκρούσεις. Υιοθετήθηκε για πρώτη φορά το 1864, αλλά βελτιώθηκε σημαντικά το 1906, 1929 και το 1949. Είναι άρρηκτα συνδεδεμένη με την Διεθνή Επιτροπή του Ερυθρού Σταυρού, η οποία είναι υπεύθυνη ταυτόχρονα για τη σύναψη και την εφαρμογή των άρθρων των Συμβάσεων αυτών.
Δεύτερη Σύμβαση της Γενεύης

thumb|250px|Πλοίο-νοσοκομείο USNS Mercy (T-AH-19) του Ναυτικού των Ηνωμένων Πολιτειών της Αμερικής

Η Δεύτερη Σύμβαση της Γενεύης, "για τη βελτίωση της τύχης των τραυματιών, ασθενών και ναυαγών των ενόπλων δυνάμεων που βρίσκονται στη θάλασσα", είναι μία από τις τέσσερις συνθήκες των Συμβάσεων της Γενεύης. Υιοθετήθηκε για πρώτη φορά το 1906, μετά τον Ρωσο-Ιαπωνικό πόλεμο, αλλά ανανεώθηκε σημαντικά το 1929 και ξανά το 1949. Υιοθετεί τις κύριες προστασίες της Πρώτης Σύμβασης της Γενεύης για τις ναυτικές συγκρούσεις.
Αντρέ Καμπρά

Ο Αντρέ Καμπρά ("André Campra", βαπτίστηκε στις 4 Δεκεμβρίου 1660 – 29 Ιουνίου 1744) ήταν Γάλλος συνθέτης και διευθυντής ορχήστρας. Έγραψε αρκετές όπερες, θρησκευτική μουσική, ενώ θεωρείται ο «πατέρας» της όπερας-μπαλέτου.
Ολυμπιακός Βοστόνης

Ο Ολυμπιακός Βοστόνης ("Boston Olympiakos F.C.") είναι ελληνοαμερικανικός ερασιτεχνικός ποδοσφαιρικός σύλλογος με έδρα τη συνοικία "Roxbury" της Βοστόνης. Ιδρύθηκε το 1990 από το Νικ Ψευδοοικονόμου ως "Μπόστον Γιουνάιτεντ" ("Boston United FC") και αγωνίζεται στην 1η κατηγορία του πρωταθλήματος Μασαχουσέτης ("Massachusetts Adult State Soccer League" - MSSL). Ως υπόδειγμα έχει τον Ολυμπιακό Πειραιά από την Ελλάδα, με τον οποίο έχει το ίδιο έμβλημα (τον δαφνοστεφανωμένο έφηβο) και χρώματα (ερυθρόλευκα). Αγωνίζεται στο Madison Park Stadium του Roxbury. Έχει κατακτήσει δυο φορές το Ερασιτεχνικό Κύπελλο ΗΠΑ (USASA National Amateur Cup), το 2007 και το 2010.
Πληγωμένος Αετός

Ο Πληγωμένος Αετός (γνωστό και ως Αλγέρι, αγγλ. "Algiers") είναι δραματική ταινία του αμερικανικού κινηματογράφου, σε σκηνοθεσία του Τζον Κρόμγουελ. Πρωταγωνιστούν ο Σαρλ Μπουαγιέ και η Χέντι Λαμάρ.
Γιώργος Γράψας

Ο Γιώργος Γράψας (1953- 2000) ήταν Έλληνας συνδικαλιστής, αγωνιστής κατά της Δικτατορίας και επί σειρά ετών γραμματέας της Κομμουνιστικής Νεολαίας Ελλάδας. 

Γεννήθηκε το 1953 στο χωριό Εξάνθεια της Λευκάδας. Από τα μαθητικά του χρόνια εντάχθηκε στο 
αντιδικτατορικό κίνημα. Παιδί φτωχής αγροτικής οικογένειας, δούλευε από μικρός στην οικοδομή, ενώ το βράδυ πήγαινε σε νυχτερινό σχολείο. Δραστηριοποιήθηκε στο κίνημα των εργαζόμενων νυχτερινών μαθητών. 

Ο Γιώργος Γράψας στράφηκε στην ανάπτυξη και την οικοδόμηση της ΚΝΕ αμέσως μετά την πτώση της χούντας.
Εκλέγεται γραμματέας της ΚΝΕ Πειραιά και μέλος του γραφείου του Κεντρικού Συμβουλίου. Γραμματέας του Κ.Σ. της ΚΝΕ αναλαμβάνει το 1986. Έχει αποφασιστική συμβολή στην 8η Σύνοδο του ΚΣ και στο 4ο Συνέδριο της ΚΝΕ και με τη γραμμή του Ενιαίου Μετώπου Πάλης της νεολαίας και ενισχύει τα αριστερά ριζοσπαστικά χαρακτηριστικά της.

Τον Σεπτέμβριο του 1989, με αφορμή τη συγκυβέρνηση ΝΔ/ΚΚΕ και στο φόντο της κατάρρευσης των καθεστώτων του υπαρκτού σοσιαλισμού, ξεσπά δημόσια η σύγκρουση που μαινόταν επί χρόνια στο εσωτερικό του ΚΚΕ και της ΚΝΕ. Η σύγκρουση αυτή διεξάγονταν ανάμεσα στην αριστερή τάση, την ρεφορμιστική τάση και τη συντηρητική. Οι αιτίες της σύγκρουσης αφορούσαν τη συμμετοχή του ΚΚΕ στη συγκυβέρνηση ΝΔ/ΚΚΕ. Ο Γιώργος Γράψας ως Γραμματέας της ΚΝΕ, ήρθε σε ανοιχτή ρήξη με την ηγεσία του ΚΚΕ (της Κεντρικής Επιτροπής του οποίου ήταν μέλος). Ιστορική έμεινε η απάντησή του προς την ηγεσία του ΚΚΕ «Δεν θα υπακούσουμε!» 

Η διάσπαση του ΚΚΕ και της ΚΝΕ οδήγησε στη δημιουργία στις αρχές του 1990, του Νέου Αριστερού Ρεύματος(ΝΑΡ) και της ΚΝΕ-ΝΑΡ. Ο Γ. Γράψας συμμετέχει από την πρώτη στιγμή στον καθοδηγητικό πυρήνα, οργώνει όλη την Ελλάδα και δίνει μάχες για να ανοίξει ο δρόμος για τη νέα προσπάθεια. Αργότερα επιστρέφει στο επάγγελμά του, δουλεύοντας πάλι ως γυψαδόρος. Πέθανε στις 12 Ιανουαρίου 2000, πριν κλείσει τα 47 του χρόνια.
Όσβαλντ Ρόταουχ

Ο Όσβαλντ Ρόταουχ (γερμ. Oswald Rothaug) ήταν Γερμανός δικαστικός, ο οποίος κατηγορήθηκε και προσάχθηκε σε δίκη ενώπιον του Στρατιωτικού Δικαστηρίου που συγκροτήθηκε στην Νυρεμβέργη μετά την λήξη του Β' Παγκοσμίου Πολέμου και εκδίκασε την υπόθεση "ΗΠΑ εναντίον Γιόζεφ Άλτστετερ και άλλων", γνωστότερης ως Δίκης των Δικαστικών.
Ντομένικο Σκαρλάττι

Ο Τζουζέππε Ντομένικο Σκαρλάττι (ιτ. Giuseppe Domenico Scarlatti, 26 Οκτωβρίου 1685 – 23 Ιουλίου 1757) ήταν Ιταλός συνθέτης της εποχής μπαρόκ. Είναι γνωστός κυρίως για τις 555 σονάτες του για πληκτροφόρα, αν και -όπως ο πατέρας του Αλεσσάντρο Σκαρλάττι- έγραψε πολλά έργα διαφόρων ειδών. Το ύφος του θεωρείται προάγγελος της Κλασσικής περιόδου της μουσικής, καθώς μεταξύ άλλων έδειξε το δρόμο προς τη φόρμα σονάτας.
Μάρκο Μαρκόφσκι

Ο Μάρκο Μαρκόφσκι είναι Σέρβος ποδοσφαιριστής, γεννημένος στις 26 Μαΐου 1986. Αγωνίζεται,απο το 2020,ως Κεντρικός επιθετικός στην ομάδα της Καλαμάτας.
Ω-Κλαιρ Άρης ΦΚ

Ο Ω-Κλαιρ Άρης ΦΚ ("Eau Claire Aris FC") είναι ελληνοαμερικανικός ερασιτεχνικός ποδοσφαιρικός σύλλογος με έδρα την πόλη Ω-Κλαιρ (Eau Claire) του Ουισκόνσιν των ΗΠΑ. Ιδρύθηκε το 2009 και μετέχει στη Μεσοδυτική Κατηγορία (Midwest Division) της National Premier Soccer League (NPSL), η οποία εκπροσωπεί τις Δυτικές ΗΠΑ στην αμερικανική ερασιτεχνική ποδοσφαιρική ομοσπονδία (United States Adult Soccer Association-USASA). Αντιστοιχεί στο τέταρτο επίπεδο της αμερικανικής ποδοσφαιρικής πυραμίδας. Ο Άρης έχει χρώματα κιτρινόμαυρα και λευκά, έμβλημα τον θεό του πολέμου Άρη και αγωνίζεται στο Μπόλινγκερ Φιλντ (Bollinger Field) της πόλης Ω-Κλαιρ.
Ελλάς Γουίνιπεγκ

Η Ελλάς Γουίνιπεγκ ("Hellas SC Winnipeg",) είναι ελληνοκαναδικός ποδοσφαιρικός σύλλογος που εδρεύει στην πόλη Γουίνιπεγκ της πολιτείας Μανιτόμπα του Καναδά. Iδρύθηκε to 1959 ως "Ολύμπιοι" ("Olympians") και το 1975 έλαβε το όνομα "Ελλάς". Έχει χρώματα κυανόλευκα και το έμβλημά της θυμίζει την ελληνική σημαία.

Αγωνίζεται με επιτυχία στο πολιτειακό πρωτάθλημα της Μανιτόμπα (Manitoba Major Soccer League-MMSL), το οποίο αντιστοιχεί στο 5ο επίπεδο του καναδικού ποδοσφαιρικού συστήματος. Κατέκτησε το πρωτάθλημα το 2009. Το 2009 κατέκτησε, επίσης, το Τσάλεντζ Τρόφι Καναδά (The Challenge Trophy ή Canadian National Challenge Cup), μια από τις πιο παλιές ποδοσφαιρικές διοργανώσεις της Καναδικής Ομοσπονδίας (Canadian Soccer Association) που διεξάγεται από το 1913. Στον τελικό επικράτησε της Royal de Beauport με 1-0.

Τέλος, μετέχει τακτικά στο ετήσιο ποδοσφαιρικό τουρνουά ομογενειακών ομάδων ("Hellenic Soccer Tournament"), το οποίο κατέκτησε το 2007.
Κάρλο Αντσελότι

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Ο Κάρλο Αντσελότι ("Carlo Ancelotti", 10 Ιουνίου 1959) είναι Ιταλός πρώην ποδοσφαιριστής και νυν προπονητής ποδοσφαίρου.
Τζον Τάβερνερ

O Τζον Τάβερνερ (αγγλ. John Taverner. περ. 1490 – 18 Οκτωβρίου 1545) ήταν Άγγλος συνθέτης και οργανίστας της εποχής της Αναγέννησης. Θεωρείται ένας από τους σπουδαιότερους Άγγλους συνθέτες της εποχής του.
Φραντς Σλέγκελμπεργκερ

Ο Φραντς Σλέγκελμπεργκερ ( "Louis Rudolph Franz Schlegelberger") ,(23 Οκτωβρίου 1876 - 14 Δεκεμβρίου 1970) ήταν Γερμανός νομικός, ανώτερος δικαστικός και καθηγητής Πανεπιστημίου που υπηρέτησε κατά την περίοδο της Δημοκρατίας της Βαϊμάρης σαν Γενικός Γραμματέας του Υπουργείου Δικαιοσύνης του Ράιχ, ενώ κατά την περίοδο 1941 - 1942 υπηρέτησε ως Υπουργός Δικαιοσύνης στην κυβέρνηση του Αδόλφου Χίτλερ. 
Ο Σλεγκελμπέργκερ παραπέμφθηκε στην Δίκη των Δικαστικών που έγινε στην Νυρεμβέργη μετά την λήξη του Β' Παγκοσμίου Πολέμου και καταδικάστηκε σε ποινή ισόβιας κάθειρξης.
Σεμπάστιαν Κόου

thumb|Ο Σεμπάστιαν Κόου το 1987.
Ο Σεμπάστιαν Κόου ("Sebastian Newbold Coe", 29 Σεπτεμβρίου 1956), γνωστός και ως Seb Coe) είναι Άγγλος πρώην αθλητής του στίβου στους δρόμους μεσαίων αποστάσεων και πολιτικός.
Στους Ολυμπιακούς αγώνες το 1980 και το 1984 ήταν πρώτος στα 1500 μέτρα και δεύτερος στα 800 μέτρα. Κέρδισε επίσης μετάλλια σε παγκόσμια και πανευρωπαϊκά πρωταθλήματα στα αγωνίσματα αυτά.
Από το 1992 μέχρι το 1997 ήταν βουλευτής του Συντηρητικού Κόμματος και το 2000 έγινε βαρώνος. Μετά την επιλογή του Λονδίνου ως την πόλη όπου θα διεξαχτούν οι Ολυμπιακοί Αγώνες του 2012 ορίστηκε επικεφαλής της "Οργανωτικής Επιτροπής των Ολυμπιακών Αγώνων του Λονδίνου". Επίσης το 2007 εκλέχτηκε αντιπρόεδρος της Παγκόσμιας Ομοσπονδίας Κλασικού Αθλητισμού (IAAF) θέση στην οποία επανεκλέχτηκε τον Αύγουστο του 2011.
Εμανουέλ Μποτζολέ

Ο Εμανουέλ Μποτζολέ (Emmanuel Bodjollé, 1928-) ήταν πρόεδρος της 9-μελούς Επιτροπής Εξέγερσης που ανέτρεψε τον Πρόεδρο Σιλβάνους Ολίμπιο στις 13 Ιανουαρίου 1963.
Σαρούνας Μαρτσουλιόνις

<br>

Ο Σαρούνας Μαρτσουλιόνις (Raimondas Šarūnas Marčiulionis) (γεν. 1964) είναι πρώην αθλητής του μπάσκετ από τη Λιθουανία. Στους Ολυμπιακούς Αγώνες της Σεούλ το 1988, μαζί με τον Άρβιντας Σαμπόνις, οδήγησε την ομάδα της ΕΣΣΔ στην κατάκτηση του χρυσού μεταλλίου. Ήταν ένας από τους πρώτους Ευρωπαίους καλαθοσφαιριστές που αγωνίστηκαν στο ΝΒΑ.
Ορατότης μηδέν

Το Ορατότης μηδέν είναι ελληνική κοινωνική και δραματική ταινία, που γυρίστηκε το 1969 και έκανε πρεμιέρα στις 5 Ιανουαρίου 1970. Η σκηνοθεσία ήταν του Νίκου Φώσκολου και η παραγωγή της Φίνος Φιλμ.
Στοά του βιβλίου

Η Στοά του βιβλίου ιδρύθηκε από τη "Φιλεκπαιδευτική Εταιρεία" τον Ιούνιο του 1996 στο κέντρο της Αθήνας, μεταξύ των οδών Σταδίου και Πανεπιστημίου. Πυρήνας της ίδρυσής της ήταν ο πολιτισμός του βιβλίου και στόχευε στη διεύρυνση των πνευματικών οριζόντων μέσω της παιδείας.
Ζόρζε Κάρλος Φονσέκα

Ο Ζόρζε Κάρλος Φονσέκα ("Jorge Carlos de Almeida Fonseca", 20 Οκτωβρίου 1950 - ) είναι πολιτικός, δικηγόρος και πανεπιστημιακός καθηγητής από το Πράσινο Ακρωτήριο. Ανέλαβε πρόεδρος της χώρας το 2011. Νωρίτερα χρημάτισε υπουργός Εξωτερικών από το 1991 ως το 1993. Έχοντας την υποστήριξη του Κινήματος για τη Δημοκρατία (MpD), κέρδισε τις προεδρικές εκλογές του 2011 στον δεύτερο γύρο. Ανέλαβε καθήκοντα στις 9 Σεπτεμβρίου 2011. Τον Οκτώβριο του 2016 επανεξελέγη για δεύτερη συνεχή θητεία.
Πρώτος Συμμαχικός Πόλεμος

190px|thumb|right|Χάρτης των περιοχών που συμμετείχαν στην δεύτερη Αθηναϊκή συμμαχία
Ο Πρώτος Συμμαχικός Πόλεμος ήταν πολεμική σύγκρουση, η οποία διήρκεσε από το 357 ως 355 π.Χ., με αντιπάλους την Αθήνα και τις πόλεις της Χίου, της Κω και της Ρόδου, που αποστάτησαν από τη Δεύτερη Αθηναϊκή Συμμαχία.
Άλφριντ Κρουπ

Ο Άλφριντ Κρουπ (γερμ. Alfried Krupp, πλήρες όνομα Alfried Felix Alwyn Krupp von Bolen und Halbach) ήταν Γερμανός βιομήχανος, ο οποίος, αρχικά συμμετέχοντας σε και από το 1943 αναλαμβάνοντας την εταιρεία "Friedrich Krupp AG" συνέβαλε σημαντικά στην βιομηχανική ανάπτυξη της Ναζιστικής Γερμανίας και στην ανάπτυξη της πολεμικής μηχανής της. Κατά τη διάρκεια του Β' Παγκοσμίου Πολέμου η παραγωγή στηρίχθηκε στη χρήση ως εργατών Εβραίων κρατουμένων στα στρατόπεδα συγκέντρωσης και Ρώσων και Πολωνών αιχμαλώτων πολέμου. Με την λήξη του Β' Παγκοσμίου Πολέμου συνελήφθη από τους Συμμάχους και δικάστηκε σε δίκη συνακόλουθη της Δίκης της Νυρεμβέργης, η οποία έλαβε το όνομά του (Δίκη του Κρουπ). Ήταν ο τελευταίος της δυναστείας των Κρουπ, καθώς η εταιρεία μετά τον Πόλεμο μετατράπηκε σε φιλανθρωπικό ίδρυμα, υπό την επωνυμία "Alfried Krupp von Bohlen und Halbach Foundation".
Άλμπερτ Χόφμαν

Ο Άλμπερτ Χόφμαν (Albert Hofmann, 11 Ιανουαρίου 1906 – 29 Απριλίου 2008) ήταν Ελβετός επιστήμονας, ο οποίος έγινε γνωστός ως ο πρώτος άνθρωπος που κατάφερε να κάνει την σύνθεση και να εξηγήσει τα ψυχεδελικά αποτελέσματα του διαιθυλαμιδίου του λυσεργικού οξέος (LSD). Δημοσίευσε περισσότερα από 100 επιστημονικά άρθρα και μια σειρά από βιβλία, μεταξύ αυτών και το σχετικό με το LSD "My Problem Child". Του απονεμήθηκε η θέση #1 από 100 στο περιοδικό Telegraph του 2007 στον κατάλογο "Οι κορυφαίες 100 ιδιοφυΐες εν ζωή".
Ιλαρίων Καρατζόγλου

Ο Ιλαρίων Καρατζόγλου ή Καράτζογλου ήταν οπλαρχηγός της Ελληνικής Επανάστασης του 1821 από την Καβάλα.
Βασίλειος Ζούρκος

Ο Βασίλειος Ζούρκος ήταν οπλαρχηγός της Ελληνικής Επανάστασης του 1821 από την Νεβέσκα (Νυμφαίο) Αμυνταίου της Περιφερειακής ενότητας Φλώρινας.
Γεώργιος Αλεξόπουλος

Ο Γεώργιος Αλεξόπουλος ήταν σημαντικός Έλληνας Μακεδονομάχος, οπλαρχηγός από τον Χορτιάτη.
Αντώνιος Ζούρκος

Ο Αντώνιος Ζούρκος ήταν, αγωνιστής της Ελληνικής Επανάστασης του 1821 από την Νεβέσκα (Νυμφαίο) Αμυνταίου της Περιφερειακής ενότητας Φλώρινας.
Εξέγερση του Ίλιντεν

Η Εξέγερση του Ίλιντεν (πλήρης ονομασία στα βουλγαρικά: "Илинденско-Преображенско въстание": Εξέγερση του Προφήτη Ηλία-Μεταμορφώσεως) ήταν μία επανάσταση σλαβοφώνων ενάντια στην Οθωμανική Αυτοκρατορία, που οργανώθηκε και υλοποιήθηκε από την αυτονομιστική οργάνωση Εσωτερική Μακεδονική Επαναστατική Οργάνωση το 1903. Το όνομα της εξέγερσης αναφέρεται στο Ίλιντεν (Илинден), όπως αποκαλούν οι Σλαβομακεδόνες και οι Βούλγαροι την ημέρα εορτής του Προφήτη Ηλία (20 Ιουλίου με το Ιουλιανό ημερολόγιο/2 Αυγούστου) και στο Πρεομπραζένιε (Преображение), το οποίο σημαίνει την ημέρα εορτής της Μεταμορφώσεως (6 Αυγούστου με το Ιουλιανό ημερολόγιο/19 Αυγούστου).

Η εξέγερση στην ευρύτερη περιοχή της Μακεδονίας εκδηλώθηκε στο βιλαέτι του Μοναστηρίου, κυρίως στα κεντρικά και νοτιοδυτικά τμήματα του από τους Βούλγαρους των αγροτικών περιοχών και υποστηρίχθηκε σε κάποιο βαθμό και από τους βλάχους της περιοχής. Μια προσωρινή κυβέρνηση σχηματίστηκε στο Κρούσοβο, όπου οι αντάρτες κήρυξαν τη Δημοκρατία του Κρουσόβου υπό την ηγεσία του δάσκαλου Νίκολα Κάρεφ, η οποία καταλύθηκε μετά από δέκα ημέρες, στις 12 Αυγούστου. Στις 19 Αυγούστου, οι Βούλγαροι χωρικοί, διοργάνωσαν μια συνδεδεμένη εξέγερση στο βιλαέτι της Αδριανούπολης, που οδήγησε στην απελευθέρωση μιας μεγάλης περιοχής στα βουνά της Στράντζας στην περιοχή των Σαράντα Εκκλησιών και στη δημιουργία μιας προσωρινής κυβέρνησης στην πόλη Βασιλικό, τη Δημοκρατία της Στράντζας. Αυτή διήρκεσε περίπου είκοσι μέρες πριν καταλυθεί από τους Οθωμανούς.

Σήμερα αυτή η εξέγερση γιορτάζεται στην Βουλγαρία και στη Βόρεια Μακεδονία.
Άρης Σερβετάλης

Ο Άρης Σερβετάλης (Κουκάκι, 21 Δεκεμβρίου 1976) είναι Έλληνας ηθοποιός του θεάτρου και της τηλεόρασης.
WWE SmackDown

Το SmackDown, επίσης γνωστό κι ως SmackDown Live, είναι ενα τηλεοπτικό πρόγραμμα πάλης που ανήκει στο WWE και είναι το ένα από τα πέντε σόου της εταιρίας μαζί με το WWE RAW, το WWE NXT, το WWE Superstars και το WWE Main Event. το WWE SmackDown άρχισε τον Απρίλιο του 1999 και προβάλλεται ζωντανά κάθε Τριτη . Καθε επεισόδιο διαρκεί δύο ώρες περίπου (συμπεριλαμβανομένων των διαφημίσεων). Από το 2016 , το SmackDown προβάλλεται από το κανάλι USA Network στις Ηνωμένες Πολιτείες της Αμερικής.
Ο μεθύστακας

Ο μεθύστακας είναι ασπρόμαυρη δραματική ταινία του ελληνικού κινηματογράφου σε σενάριο και σκηνοθεσία Γιώργη Τζαβέλλα και παραγωγής Φίνος Φιλμ . 

Η ταινία ήταν από τις πρώτες και μεγαλύτερες εμπορικές επιτυχίες της Φίνος Φιλμ - 304.438 εισιτήρια στην α΄ προβολή της.
Intel 4004

Ο Intel 4004 ήταν ο πρώτος ολοκληρωμένος μικροεπεξεργαστής 4-bit, «όλα σε ένα», μαζικής παραγωγής και κυκλοφόρησε το 1971 από την εταιρεία Intel. Η φράση «όλα σε ένα» σημαίνει ότι σε ένα ολοκληρωμένο κύκλωμα περιλαμβάνονταν το ρολόι χρονισμού, η εσωτερική μνήμη με τη μορφή καταχωρητών (registers) και η μονάδα αριθμητικών υπολογισμών (ALU). Ήταν το πρώτο προϊόν εταιρείας "Intel" που σχεδιάστηκε και κατασκευάσθηκε για χρήση σε επιτραπέζιες αριθμομηχανές όπως η αριθμομηχανή "141 PF" της Busicom, ενώ δικαιολογούσε πλήρως την έννοια του ολοκληρωμένου κυκλώματος ενσωματώνοντας 2.300 τρανζίστορ. 

Οι σχεδιαστές του μικροεπεξεργαστή ήταν οι "Federico Faggin" και "Ted Hoff" από την Intel και ο "Masatoshi Shima" από την "Busicom". Ο 4004 είχε στην κεραμική του βάση 16 ακροδέκτες ("pin") επικοινωνίας και συνδεσιμότητας με άλλα κυκλώματα. Ο τυπικός διάδοχός του ήταν ο 4040, μια βελτιωμένη έκδοση του "4004", εντούτοις ο ουσιαστικός διάδοχος ήταν ο 8008, ο οποίος επισκίασε και τους δύο ως ο πρώτος πραγματικός μικροεπεξεργαστής 8-bit. Η παραγωγή του "4004" και του "4040" σταμάτησε το 1981.
Βικτόρ Σερζ

Ο Βικτόρ Σερζ (30 Δεκεμβρίου 1890 - 17 Νοεμβρίου 1947), ψευδώνυμο του Βίκτορ Λβόβιτς Κιμπάλτσιτς (ρωσ.:Ви́ктор Льво́вич Киба́льчич), ήταν Ρώσος επαναστάτης και γαλλόφωνος συγγραφέας και ιστορικός. Στην αρχή αναρχικός, έγινε μέλος του Ρώσικου Κομμουνιστικού Κόμματος μετά την άφιξή του στην Πετρούπολη τον Ιανουάριο του 1919 και εργάστηκε για τη νεοσύστατη Κομιντέρν ως δημοσιογράφος, εκδότης/επιμελητής, μεταφραστής αλλά και ως πράκτορας. Από τους πρώτους και πλέον οξυδερκείς και αυστηρούς κριτικούς του Σταλινισμού, παρέμεινε αφοσιωμένος στα ιδανικά του Σοσιαλισμού και του Μπολσεβικισμού μέχρι το θάνατό του.
Απόλλων Χάμιλτον

Ο Απόλλων Χάμιλτον ("Hamilton Apollo") υπήρξε ένας επαγγελματικός ελληνοκαναδικός ποδοσφαιρικός σύλλογος με έδρα την πόλη του "Χάμιλτον" της πολιτείας Οντάριο του Καναδά. Συμμετείχε ως το 1972 στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Στη συνέχεια συνενώθηκε με την ομάδα Τορόντο Ελλάς  και μετείχε στο πρωτάθλημα ως Όμηρος (χωρίς τοπωνυμικό προσδιορισμό) από το 1973 ως το 1975. Το 1976 τη θέση του Όμηρου πήρε ο Πανελλήνιος Τορόντο.

Στο Χάμιλτον υπάρχει και σήμερα σύλλογος με την επωνυμία "Απόλλων" που μετέχει στο τοπικό πρωτάθλημα παλαιμάχων ("Hamilton and District Oldtimers Soccer League").
Πανελλήνιος Τορόντο

Ο Πανελλήνιος Τορόντο ("Toronto Panhellenic") υπήρξε ένας επαγγελματικός ελληνοκαναδικός ποδοσφαιρικός σύλλογος με έδρα την πόλη του Τορόντο της πολιτείας Οντάριο του Καναδά. Ιδρύθηκε τo 1976 και πήρε τη θέση της ελληνικής ομάδας "Όμηρος" στο καναδικό επαγγελματικό πρωτάθλημα (National Soccer League), το παλιότερο εθνικό πρωτάθλημα, που διεξαγόταν από το 1927 ως το 1997. Αναδείχθηκε δυο φορές "πρωταθλητής Καναδά" (1977, 1980).
Καφές με την Ελένη

Καφές με την Ελένη ήταν ο τίτλος ελληνικής ψυχαγωγικής τηλεοπτικής εκπομπής με παρουσιάστρια την Ελένη Μενεγάκη, που προβλήθηκε από το 2005 μέχρι το 2011 από τον τηλεοπτικό σταθμό Alpha TV. Η προβολή της εκπομπής γινόταν στην πρωινή ζώνη του σταθμού.

Η εκπομπή έκανε πρεμιέρα στις 19 Σεπτεμβρίου του 2005 ενώ προβλήθηκε για τελευταία φορά την 1η Ιουλίου του 2011, μετά από έξι σεζόν προβολής.

Το καλοκαίρι του 2011, οι ιθύνοντες του τηλεοπτικό σταθμού Alpha αποφάσισαν να δημιουργήσουν μία νέα εκπομπή με την Ελένη Μενεγάκη που θα μεταδιδόταν στην μεσημεριανή ζώνη. Τελικά από τον Οκτώβριο του 2011 ξεκίνησε η προβολή της εκπομπής «Ελένη», που φέρει αρκετά ίδια στοιχεία με την προηγούμενη εκπομπή της παρουσιάστριας.
Γιούργκεν Σταρκ

Γιούργκεν Σταρκ (γερμανικά: "Jürgen Stark"), γεννημένος στις 31 Μαΐου 1948 στο Γκάου-Όντερνχάιμ (Gau-Odernheim), είναι Γερμανός οικονομολόγος που συμμετείχε στο εξαμελές διοικητικό συμβούλιο της Ευρωπαϊκής Κεντρικής Τράπεζας (ECB) από τον Ιούλιο 2006 μέχρι το Σεπτέμβριο του 2011, οπότε και ανακοίνωσε την παραίτησή του. Χειριζόταν ένα χαρτοφυλάκιο ιδιαίτερα σημαντικών ζητημάτων, όντας ο υπεύθυνος για ζητήματα Οικονομικής και Νομισματικής Ανάλυσης. Συχνά αναφερόταν ως ο «επικεφαλής οικονομολόγος» της ECB, παρόλο που δεν κατείχε επισήμως τον τίτλο. Αναμφισβήτητα αποτελούσε το μέλος του συμβουλίου με τη μεγαλύτερη επιρροή μετά τον Πρόεδρο Ζαν-Κλοντ Τρισέ.

Έχοντας μεγαλώσει στη Ρηνανία-Παλατινάτο, μελέτησε οικονομικά στο Πανεπιστήμιο του Χόενχάιμ (Hohenheim) και στο Πανεπιστήμιο "Eberhard Karls" του Τίμπινγκεν. Ολοκλήρωσε το διδακτορικό του το 1975. Από το 1978 μέχρι και το 1998 κατείχε θέσεις που σχετίζονταν με την οικονομική πολιτική για την Ομοσπονδιακή Κυβέρνηση της Γερμανίας. Από το Σεπτέμβριο του 1998 μέχρι το Μάιο του 2006 υπηρέτησε για δύο συνεχόμενες θητείες ως Αντιπρόεδρος της «Bundesbank» (Κεντρική Τράπεζα της Γερμανίας). 

Κατά τη θητεία του στην ECB δήλωνε υπέρμαχος της προσήλωσης της Τράπεζας αποκλειστικά στη διατήρηση συνθηκών νομισματικής σταθερότητας μέσω του αυστηρού ελέγχου του πληθωρισμού. Μετά την εκδήλωση της ευρωπαϊκής κρίσης του δημόσιου χρέους είχε αντιταχθεί στα έκτακτα μέτρα που εφάρμοσε η ECB για να ανακόψει τις πιέσεις. Μάλιστα, είχε αντιταχθεί μέχρι τέλους στην απόφαση της ECB να παρέμβει στις αγορές ομολόγων των Ιρλανδίας, Πορτογαλίας και Ελλάδας. 

Το Σεπτέμβριο του 2011 ανακοίνωσε στον Ζαν-Κλοντ Τρισέ την πρόθεσή του να παραιτηθεί από μέλος του διοικητικού συμβουλίου της ECB επικαλούμενος προσωπικούς λόγους. Πηγές δήλωσαν στο πρακτορείο Reuters πως ο Σταρκ υπέβαλε την παραίτησή του εξαιτίας διαφωνιών που είχε εκφράσει για το πρόγραμμα αγοράς κρατικών ομολόγων από την Κεντρική Τράπεζα.